**Projektas**



KĖDAINIŲ RAJONO SAVIVALDYBĖS TARYBA

**SPRENDIMAS**

**Dėl Kėdainių rajono savivaldybės tarybos 2011 m. gruodžio 9 d. sprendimO Nr. TS-442 „Dėl Asmens (šeimos) socialinių paslaugų poreikio nustatymo ir skyrimo tvarkos tvirtinimo“ pakeitimo**

2020 m. spalio 14 d. Nr. SP-255

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a :

Pakeisti Asmens (šeimos) socialinių paslaugų poreikio nustatymo ir skyrimo tvarką, patvirtintą Kėdainių rajono savivaldybės tarybos 2011 m. gruodžio 9 d. sprendimu Nr. TS-442 „Dėl Asmens (šeimos) socialinių paslaugų poreikio nustatymo ir skyrimo tvarkos tvirtinimo“:

1. Pakeisti 1 punktą ir jį išdėstyti taip:

„1. Asmens (šeimos) socialinių paslaugų poreikio nustatymo ir skyrimo tvarkos aprašo (toliau – aprašas) tikslas yra apibrėžti asmens (šeimos) socialinių paslaugų poreikį Kėdainių rajono savivaldybėje (toliau – savivaldybė) nustatančius subjektus, asmens (šeimos) socialinių paslaugų poreikio nustatymo procedūrą, laikino atokvėpio paslaugos teikimo tvarką, socialinių paslaugų skyrimo, sustabdymo ir nutraukimo bei asmens siuntimo į socialinės globos namus (toliau – globos namai) tvarką, asmens (šeimos) teises ir pareigas, informacijos apie asmenis, gaunančius socialines paslaugas, saugojimą ir skundų nagrinėjimo tvarką.“

2. Pakeisti 5 punktą ir jį išdėstyti taip:

„5. Tvarkos apraše vartojamos sąvokos atitinka Socialinių paslaugų įstatyme ir poįstatyminiuose teisės aktuose apibrėžtas sąvokas.“

 3. Papildyti nauju 211 punktu ir jį išdėstyti taip:

„211. Laikino atokvėpio paslaugos poreikį nustato kaimiškųjų seniūnijų ir Kėdainių bendruomenės socialinio centro socialiniai darbuotojai pagal asmens, kuris pageidauja laikino atokvėpio paslaugų gyvenamąją vietą.“

4. Papildyti nauju 321 punktu ir jį išdėstyti taip:

„321. Sprendimą dėl laikino atokvėpio paslaugos, organizuojamos teikiant dienos ir (arba) trumpalaikę socialinę globą, asmeniui skyrimo, sustabdymo ir nutraukimo priima administracijos direktorius arba jo įgaliotas asmuo, socialinio darbuotojo, nustačiusio laikino atokvėpio paslaugos poreikį, teikimu. Sprendimą dėl laikino atokvėpio paslaugos, organizuojamos teikiant pagalbą į namus priima paslaugas teikiančios įstaigos vadovas arba seniūnijos seniūnas, socialinio darbuotojo, nustačiusio laikino atokvėpio paslaugos poreikį, teikimu. Išskirtiniais atvejais, esant krizinei situacijai (pvz.: Tikslinės grupės artimojo netektis, skyrybos, sveikatos problemos ir pan.), šiame punkte minimi asmenys gali priimti sprendimą dėl laikino atokvėpio paslaugos skyrimo nenustačius socialinių paslaugų poreikio. Atsižvelgiant į laikino atokvėpio paslaugų poreikį, socialines paslaugas teikiančiose įstaigose iki 5 proc. vietų gali būti skirtos laikino atokvėpio paslaugų teikimui.“

5. Papildyti nauju 511 punktu ir jį išdėstyti taip:

„511 Jei laikino atokvėpio paslauga teikiama asmens namuose, asmens artimieji aprūpina asmenį maisto produktais, medikamentais, higienos ir kitomis būtinomis priemonėmis reikalingomis asmens poreikiams tenkinti bei skiria pinigų paslaugos teikimo laikotarpiui nenumatytoms išlaidoms (būtinoms priemonėms ir paslaugoms asmens poreikiams tenkinti). Darbuotojas, teikiantis paslaugas, atsiskaito už nenumatytas išlaidas ir Tikslinės grupės artimiesiems pateikia nenumatytų išlaidų sąrašą bei išlaidas pagrindžiančius dokumentus (pirkimo čekius, kvitus ar kt.).“

Savivaldybės meras

Jūratė Blinstrubaitė Arūnas Kacevičius Neringa Petrauskienė Rūta Švedienė

2020-10- 2020-10- 2020-10- 2020-10-

Forma patvirtinta Kėdainių rajono Savivaldybės mero 2014 m. sausio 20 d.

 potvarkiu Nr. MP1-2

Kėdainių rajono savivaldybės tarybai

**AIŠKINAMASIS RAŠTAS**

**Dėl Kėdainių rajono savivaldybės tarybos 2011 m. gruodžio 9 d. sprendimO Nr. TS-442 „Dėl Asmens (šeimos) socialinių paslaugų poreikio nustatymo ir skyrimo tvarkos tvirtinimo“ pakeitimo**

2020-10-12

 Kėdainiai

 **Parengto sprendimo projekto tikslai:**

Pakeisti Asmens (šeimos) socialinių paslaugų poreikio nustatymo ir skyrimo tvarką.

**Sprendimo projekto esmė, rengimo priežastys ir motyvai:**

LR Socialinės apsaugos ir darbo ministras 2020 m. gegužės 25 d. įsakymu Nr. A1-444 „Dėl Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“ patvirtino Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašą.

Atsižvelgiant į šį aprašą Asmens (šeimos) socialinių paslaugų poreikio nustatymo ir skyrimo tvarkos aprašas pakeistas ir papildytas nuostatomis, reglamentuojančiomis laikino atokvėpio paslaugų poreikio nustatymą ir teikimą. Kitos tvarkos aprašo nuostatos nėra keičiamos.

**Lėšų poreikis:**

**Laukiami rezultatai:**

 1. Reglamentuota atokvėpio paslaugų poreikio nustatymo ir skyrimo tvarka.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Socialinės paramos skyriaus vedėja Jūratė Blinstrubaitė